NaiveNeuron/SloPal huggingface dataset:
B. Bugár, podpredseda NR SR: (2003-02-27):
O ospravedlnenie neúčasti na dnešnom rokovaní Národnej rady písomne požiadali poslanci Antošová, Devínsky, Paška, Zmajkovičová a Eva Rusnáková, ktorá bude neprítomná iba v dopoludňajších hodinách. Na zahraničnej služobnej ceste sú poslanci Národnej rady Slovenskej republiky Irena Belohorská, Ján Figeľ a Vojtech Tkáč. V rokovaní 8. schôdze Národnej rady pokračujeme návrhom na voľbu členov Správnej rady Všeobecnej zdravotnej poisťovne a návrhom na voľbu členov Dozornej rady Všeobecnej zdravotnej poisťovne . Návrh vlády na voľbu zástupcov štátu do samosprávnych orgánov Všeobecnej zdravotnej poisťovne ste dostali ako tlač 124. Návrh výboru pre zdravotníctvo na voľbu zástupcov poistencov a zástupcov zamestnávateľov do týchto orgánov ste dostali ako tlač 138. Správu o výsledkoch prerokovania oboch návrhov vo výbore pre zdravotníctvo máte ako tlač 138a. Teraz dávam slovo ministrovi zdravotníctva Slovenskej republiky Rudolfovi Zajacovi a prosím ho, aby informoval Národnú radu a uviedol návrh vlády. Pán minister, nech sa páči.
Glváč, Martin, podpredseda NR SR (2018-06-20):
Pán poslanec Poliačik, poprosím vás, kľud v sále. Ale vám nikto neskákal do reči. Poprosím vás, ešte raz dajte čas pánovi poslancovi. Pán poslanec Poliačik!
Gašpar, Tibor, podpredseda NR SR (2024-09-26):
Ďakujem, pán poslanec. Ďalšia v rozprave má slovo a poradie pani poslankyňa Luščíková. Odovzdávam vám slovo.
Pčolinský, Peter, podpredseda NR SR (2023-01-26):
Ďalšia faktická – pán poslanec Eduard Kočiš.
Grendel, Gábor, podpredseda NR SR (2021-10-26):
V rozprave teraz vystúpi pán navrhovateľ, pán poslanec Robert Fico.
Číž, Miroslav, podpredseda NR SR (2015-05-07):
S reakciou na faktické poznámky (ruch v sále), ešte, páni poslanci, poprosím trošku pozornosti, pán poslanec Kollár má slovo.
Nash, Natália, poslankyňa NR SR (2024-02-01):
Ďakujem pekne za slovo. Ďakujem, kolega Dostál, za váš príspevok, kde ste správne poznamenali, že táto novela nám sem prináša nerovnováhu v prospech páchateľov, kriminálnikov a špekulantov v neprospech poškodených. A ten pozmeňovák, ktorý nám bol tiež doručený, tak to je naozaj len kozmetická úprava tejto nerovnováhy. Vy ste sa potom venovali nejaký čas tam úvahe, že ako to vlastne bolo s tou korupciou, či tu teda bola, alebo tu nebola. Tak ja si, ja sa prikláňam skôr tomu, že za vlád SMER-u tu teda tá korupcia vlastne neexistovala, ako to deklarovali, a za vlád Matoviča, Hegera a Ódora tu bolo toľko tej korupcie, že vlastne táto vláda musela priniesť toto riešenie a to riešenie je, že tú korupciu vlastne zlegalizujú alebo premlčia, aby mohli opäť ukázať tie štatistiky, že vlastne tu tá korupcia neexistuje. A aby sa im toto podarilo, tak oni teraz potrebujú to vylepšiť aj tým, že nám urobia tu teraz to, citujem klasika, definitívne riešenie, ktorým vlastne nám tu useknú ešte aj túto diskusiu a urobili nám to tak, že nám dali možnosť diskutovať 62 hodín. Ďakujem ešte aj, že ste sa venovali tomu procesu vlastne a tej chýbajúcej diskusii a naozaj diskusia iba jedného názorového tábora sa míňa účelu, čomu má diskusia slúžiť, a síce výmene názorov. A ešte ukončím to z prieskumu Focusu. Spomedzi sympatizantov Petra Pellegriniho je proti miernejším trestom za korupciu 68 %, pri voličoch Ivana Korčoka je to 88 %. Pre koho to vlastne... (Prerušenie vystúpenia časomerom.)
Glváč, Martin, podpredseda NR SR (2017-09-07):
Ďalšia v rozprave poslankyňa Krištúfková.
Danko, Andrej, podpredseda NR SR (2024-04-17):
Na vystúpenie pána spravodajcu Vážneho tri faktické. Uzatváram možnosť prihlásenia. Prvý poslanec Hargaš.
Blanár, Juraj, podpredseda NR SR (2021-09-24):
Posledná faktická poznámka od pána poslanca Ladislava Kamenického.
Laššáková, Jana, poslankyňa NR SR (2016-10-26):
Teraz, prosím, dajte hlasovať o druhom návrhu, aby sme nepokračovali v rokovaní o tomto návrhu zákona.
Pročko, Jozef, poslanec NR SR (2024-02-13):
No, ja som tieto fondy tiež nikdy nevyužíval a, pani Jaurová, nikdy som nebral žiadnu podporu a 35 rokov robím v treťom sektore, kultúrne akcie organizujem, neorganizoval som. A musím povedať, že ste tam presne naznačili to, čo robila smerácka mafia. A keď počúvam tieto bláboly, jak rozprávajú oni o tom, že oni idú kontrolovať a že čo sa tu dialo, tak ja viem, čo sa dialo, lebo som naozaj 35 rokov robil, keď nemohli normálni ľudia dostať podporu a dostávali to len smerácki nominanti, takže aj ja budem rozprávať o tom v rozprave. Pani Jaurová, keď vám smeráci budú rozprávať, že nemajú bočné úmysly pri tomto zákone, tak opak je pravdou. Opak je pravdou, keď vám budú rozprávať, že chcú zvýšiť kontrolu, tak opak je pravdou, oni si to chcú, viete, oni všetko, čo robili doteraz a robia tie ich kšefty, tak aj pri tom zákone o Trestnom zákone, tak presne, oni chcú všetko ovládnuť. Ja som za to, ja som za to a naozaj robím dlhé roky v kultúre, organizujem podujatia, ja som za to, aby bola spravodlivosť. Ja som za to, aby bola kontrola, tak keď chcú zvýšiť z troch na päť, super, alebo výborne, ja som za to, ale pozor pri nich! Oni každého jedného človeka, čo tam dosadia, každého jedného človeka, tak toho, keď si preklepnete, tak to bude riadna smerácko-hlasácko-esenesácka, teraz esenesácka, lebo to sú esenesácke kšefty, kultúra, takže to bude ich nominant, ich človek, žiadna kontrola, chcú to dostať pod seba. No a viete, oni rozprávajú o tom, aké kšefty sa tu diali, veď Laššáková pred koncom svojho obdobia, ministerka, rozdala také peniaze svojim ľuďom! Oni idú rozprávať o tom, oni idú rozprávať o tom, čo sa tu dialo! My budeme rozprávať o tom, čo ste robili, ako ste rozdávali svojim ľuďom, ako ste rozdávali len smeráckym, smeráckym nohsledom. Takže ja s vami, pani Jaurová, v každom bode súhlasím.
Lipšic, Daniel, poslanec NR SR (2015-09-29):
Pán predseda, ja by som mal procedurálny návrh, keby ste povzbudili členov vlády, aby pri zásadných veciach vystúpili aj v rozprave, ako sme to robievali v minulosti my, aby bola taká priateľskejšia a viac kolegiálna diskusia. Ďakujem veľmi pekne.
Duchoň, Daniel, poslanec NR SR (2014-07-04):
Ďakujem pekne. Takže budem hovoriť k veci, ako som teda povedal. Treba sa vrátiť aj k roku 2012, keď sme nastúpili do vlády a keď aj opozícia dostala priestor na to, aby istým spôsobom ukázala svoju predstavu a svoju formu konsolidácie a, naozaj, tam si musíte úprimne priznať, najmä zo strany SDKÚ, že vaša cesta bola cesta zvyšovania DPH. Vaše návrhy, ktoré ste istým spôsobom predložili, boli, neriešili situáciu konsolidácie tak, ako bola požadovaná, ale riešila situáciu iba na úrovni niekoľko desiatok miliónov korún. To po prvé. Po druhé. Treba si uvedomiť aj nedávnu misiu Medzinárodného menového fondu a závery Medzinárodného menového fondu, ktorý vyslovene explicitne neodporúčajú znížiť sadzbu DPH z 20 na 19 %. A prečo? Preto, lebo jednoducho efekt tohto zníženia by sa neprejavil masovou mierou do toho, že by sa znížili tovary a služby. To znamená, ľudia by v konečnom dôsledku takýto efekt nepocítili. A posledná poznámka. Nie je pravda, že sa bude celkové zadlženie zvyšovať. Pretože, tak ako je to navrhnuté aj v rozpočte, ten strop by sa mal dosiahnuť v tomto roku a, naopak, celkový verejný dlh by sa mal postupne znižovať. Ďakujem.
I. Radičová, ministerka práce, sociálnych vecí a rodiny SR: (2005-10-27):
Na metodologických seminároch zo sociológie takúto otázku klasicky označujeme za sugestívnu a tlačím svojich študentov, aby to formulovali v neutrálnej polohe. Napriek tomu som v Národnej rade, beriem sugestívnosť otázky. Je niekoľko možností ako regulovať sociálne problémy v tejto spoločnosti. Viem, že k najzávažnejším – a veríte mi určite, že viem –  patrí dlhodobá nezamestnanosť, miera nezamestnanosti v kombinácii s mierou zamestnanosti. Vytvára pascu chudoby, pascu kultúry závislosti, z ktorej je možné sa vymaniť len podaním pomocnej ruky. Mám niekoľko predstáv, a už som ich začala aj realizovať, ako práve v tejto najkritickejšej situácii pomôcť aj s viditeľnými výsledkami. Vymenujem niekoľké. Rozbiehame projekt podpory zamestnávateľov s malým počtom zamestnancov do 5 na tvorbu nových pracovných miest, rozširujeme to zo živnostníkov a drobných podnikateľov aj na tretí sektor a samosprávy. Príklad. Malá samospráva v marginalizovanom regióne, ktorá nie je schopná poskytovať hygienické stravovacie služby a podobne, má šancu si takto vytvoriť pracovné miesto a zároveň poskytovať danú službu. Druhý príklad – Fond sociálneho rozvoja. Po úspešných rokovaniach s ministrom financií, neľahkých, výsledkom bude podporenie projektov, ktorých výstupom je 8 000 pracovných miest. Tretí krok – Európsky sociálny fond, kde cez národné programy a národné projekty meníme ich koncept spôsobom, že budú podporené iba tie, ktorých výstupom sú merateľné pracovné miesta pre občanov tzv. sociálne znevýhodnených. Rozširujeme spektrum aktivít, ktoré môžeme chápať pod pojmom práca nie ako klasické zamestnania dosiaľ, ale aktivita, ktorú je možné chápať ako aktivitu podpornej služby, rodinnej služby, asistentskej služby. Ďalej rozbiehame celý systém sociálnej práce vo všetkých jej formách a podobách s podporným programom na financovanie, a to cez komunitných pracovníkov, terénnych sociálnych pracovníkov a tak ďalej, a tak ďalej. Poviete mi, nezvyšujem dávky. Ja pracujem s nástrojmi, ktoré mám k dispozícii, ktoré môžem robiť v rámci schváleného štátneho rozpočtu a pracujem s financiami, ktoré mám k dispozícii cez európske fondy a Fond sociálneho rozvoja. Ďalšie zdroje, ktoré budem používať na podporenie pracovných aktivít a tvorby pracovných miest, sú zdroje, ktoré sú k dispozícii, a nemalé, zo Svetovej banky. Zatiaľ všetko.
Bugár, Béla, podpredseda NR SR (2019-06-25):
Nech sa páči, prezentujme sa a hlasujme. (Hlasovanie.) Prítomných 147, za 140, zdržali sa 7. Konštatujem, že návrh zákona sme schválili. Teraz prosím pani poslankyňu Bašistovú, aby uviedla hlasovanie v druhom čítaní o návrhu poslancov Hrnka, Pašku, Zelníka, Kuciaňovej a Soboňu na vydanie zákona, ktorým sa mení zákon č. 274/2007 Z. z. o príplatku k dôchodku politickým väzňom (tlač 1378). Nech sa páči. (Hlasovanie o návrhu poslancov Národnej rady Slovenskej republiky Antona Hrnka, Jaroslava Pašku, Štefana Zelníka, Magdalény Kuciaňovej a Juraja Soboňu na vydanie zákona, ktorým sa mení zákon č. 274/2007 Z. z. o príplatku k dôchodku politickým väzňom v znení neskorších predpisov , tlač 1378.)
Jánoš, Vladimír, poslanec NR SR (2012-05-16):
Ďakujem pekne za slovo, pán predseda. Pán poslanec Osuský, vy ste sa nedostali do parlamentu vďaka preferenčným hlasom, vy ste sa dostali do parlamentu vďaka tomu, že ste prebehli z konzervatívnej do liberálnej strany a to je iné salto mortale. Ako váš kolega hovorí, saltá nepatria do politiky, ale do gymnastiky. Myslím si, že toto by ste si mali uvedomiť. Ja s týmto návrhom nemám problém podporiť ho za jednej podmienky a za tej, ak sa popri znížení počtu poslancov Národnej rady Slovenskej republiky zvýši kvórum vstupu politických strán do Národnej rady Slovenskej republiky na 10 % a možno aj viac, aby sa tým už konečne zabránilo takýmto populistickým podnetom zo 6-percentných strán podávať ústavné návrhy zákona, keď dopredu viete, že nemáte na to podporu a nepodnikali ste ani žiadne kroky na to, aby ste to odkonzultovali so stranami, aby ste získali 90 % hlasov. A čo sa týka ekonomickej úspory, keď tak radi o nej hovoríte, ja si myslím, že tá ekonomická úspora by bola ďaleko, ďaleko vyššia, keď si uvedomíme, že malé strany by nesedeli v tomto parlamente, a tým pádom by štátny rozpočet ušetril aj na financovaní politických strán, ktoré tu predkladajú takéto návrhy bez predchádzajúceho dohovoru s inými politickými subjektami, aby získali podporu na takto dôležité návrhy zákonov. Ďakujem pekne.
Mojš, Milan, poslanec NR SR (2013-09-04):
Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 635 z 19. augusta 2013 prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský do tridsaťdva dní od jeho prerokovania v prvom čítaní na schôdzi Národnej rady Slovenskej republiky. Prosím, dajte hlasovať.
Dostál, Ondrej, poslanec NR SR (2016-04-27):
Dávam námietku. Som presvedčený, že je možné, aby Národná rada určila lehoty. Skrátené legislatívne konanie neznamená, že musí to byť schválené v priebehu jedného dňa alebo dvoch dní. Skrátené legislatívne konanie môže, samozrejme môže, ale môžu byť skrátené iba niektoré lehoty. Ja som to odôvodnil vo vystúpení. A som presvedčený, že je úplne v poriadku, ak Národná rada určí, že to prerokuje a bude môcť nadobudnúť zákon účinnosť prvého júna, ako to navrhuje vláda, aj keď to bude prerokované a schválené na májovej schôdzi a bude väčší priestor o tom hovoriť, vysvetliť si to, debatovať.
Taraba, Tomáš, poslanec NR SR (2021-11-23):
Ďakujem za slovo. Vážený pán predseda, dávam návrh, aby sa rozšíril bod programu Národnej rady o bod, kedy minister zdravotníctva príde podať správu, kde sa nachádza tisíc v minulosti údajne zakúpených ventilátorov a kedy bol k týmto ventilátorom zaškolený zdravotnícky personál, tak ako v minulosti o tom bolo povedané. Takže dávam návrh, aby, ak sa to naozaj udialo, aby sme aj v tom duchu, že nás vyzval najvyšší ústavný činiteľ, aby sme nešírili bludy o covide, aby sme o tomto hlasovali a zaradili to tento bod. Ďakujem.
Sulík, Richard, predseda NR SR (2011-09-14):
Ďakujem. Prerušujem rokovanie o tomto bode programu. Ďakujem pánom za účasť. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 346/2005 o štátnej službe profesionálnych vojakov ozbrojených síl Slovenskej republiky. Vládny návrh zákona je uverejnený ako tlač 405 a má spoločnú správu výborov ako tlač 405a. Poprosím ministra obrany Ľubomíra Galka, aby vládny návrh zákona uviedol. A poprosím poslanca Pavla Hladkého, ktorý je spravodajcom z výboru pre obranu a bezpečnosť, aby zaujal miesto pre spravodajcu. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov , tlač 405.)
Fronc, Martin, poslanec NR SR (2011-02-10):
V tomto § 88 ods. 5 sa zase určujú dve kategórie externých študentov, jedna, ktorá platí, a druhá, ktorá neplatí. Chcem povedať, že, a to je podstatné podľa mňa, tou novelou zákona z 3. 7. 2007 schválenou v Národnej rade, ktorú predkladal pán minister Mikolaj, bolo zavedenie platenia za externé štúdium. Ako to ďalej riešiť? Ja som vedome to nechal na to, aby sa rozhodlo ministerstvo školstva, či jednoducho zostane tento stav alebo, samozrejme, môže postupovať aj tak, že úplne zruší platenie externých študentov, len výsledok by znamenal, aby ste si uvedomili v dnešnej chvíli, že pokiaľ by došlo k úplnému zrušeniu, vysoké školy by prišli rádovo o viac ako 20 mil. eur dnes, čo je viac ako 600 mil. korún. A tie kdesi by bolo treba nahradiť. Čiže touto novelou nikto z nás teraz už nezavádza platenie alebo neplatenie, na to by som rád upozornil. Rozhodla o tom minulá vláda Roberta Fica, ktorá zaviedla toto platenie. Chcel by som povedať ešte, že tie úpravy, ktoré sú v tomto návrhu zákona a ktoré na výbore gestorskom podal pán poslanec Beblavý, sú práve tie, ktoré sú dohodnuté a odsúhlasené tak predkladateľom, ako aj ministerstvom školstva. Čiže je to v súlade aj s legislatívnymi pravidlami, že predkladateľ súhlasí aj so zmenami, ktoré sú mimo dotknutých paragrafov, pretože také sú legislatívne pravidlá. A je to spôsob riešenia, ktoré navrhuje ministerstvo školstva. Väčšina z nich sú nakoniec technické veci. Posledná vec, ktorú by som v tejto veci chcel ešte povedať. Ja osobne si myslím, že podstatné zmeny v oblasti financovania a aj v oblasti nakoniec toho, či sa zaviesť nejaká spoluúčasť má alebo nemá, musia byť urobené nie takpovediac odboku, ale systémovo, pretože je to otázka naozaj súvisiaca s celkovým systémom financovania vysokého školstva. Pokiaľ ja mám informáciu, ministerstvo školstva má vo svojom pláne v priebehu roka pripraviť komplexnú novelu vysokoškolského zákona. A tam, si myslím, bude priestor na to, aby sa príp. dali aj ďalšie pozmeňujúce návrhy alebo uplatnili vaše nápady, kolegovia. Toľko na úvod. Ďakujem pekne.
P. Abrhan, poslanec: (2009-04-16):
Druhá vec, ja chápem ten problém ako dofinancovať a možno by som vám aj odpovedal na túto otázku a dokážem vám ju zodpovedať, ak budem minister kultúry, tak určite vám poviem, akým spôsobom by som to robil.
Zmajkovičová, Renáta, podpredsedníčka NR SR (2013-12-17):
S faktickými poznámkami na vystúpenie pána poslanca osem. Uzatváram možnosť prihlásiť sa s faktickou poznámkou. Pán poslanec Poliačik.
Danko, Andrej, podpredseda NR SR (2024-01-18):
Vážená návšteva, ja sa vám ospravedlňujem, dobre? Pán poslanec Bužo. (Výkriky z pléna.)
Bugár, Béla, podpredseda NR SR (2011-07-07):
Pán poslanec Novotný.
Danko, Andrej, predseda NR SR (2017-12-06):
Pán poslanec Petrák.
Štefanec, Ivan, poslanec NR SR (2011-10-18):
Pán predseda, dajte, prosím, hlasovať, že Národná rada prerokuje uvedený návrh zákona v druhom čítaní.
Kotleba, Martin, poslanec NR SR (2017-04-05):
Ďakujem pekne, pán predsedajúci. V súlade s § 73 zákona o rokovacom poriadku som bol určený predsedom výboru za spravodajcu k uvedenému zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych, legislatívnych pravidiel tvorby zákonov. Súčasťou predloženého návrhu zákona je stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a ústavnoprávny výbor. Za gestorský výbor navrhujem Výbor Národnej rady financie a rozpočet. Zároveň odporúčam, aby výbory uvedený návrh prerokovali do 5. mája 2017 a gestorský výbor do 9. mája 2017. Pán predsedajúci, prosím, otvorte rozpravu k uvedenému návrhu zákona.
Abrhan, Pavol, poslanec NR SR (2012-11-06):
Ďakujem pekne. Pani predsedajúca, panie poslankyne, páni poslanci, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení zákon č. 618 o autorskom práve a právach súvisiacich s autorským právom v znení neskorších predpisov. Konštatujem, že uvedený návrh spĺňa po formálnoprávnej stránke všetky náležitosti. Všeobecná časť dôvodovej správy obsahuje informáciu o dôvode novej právnej úpravy a osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa po rozprave uvedený návrh zákona prerokoval v druhom čítaní. V súlade s rozhodnutím predsedu Národnej rady z 24. augusta 2012 č. 194 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 30 dní a gestorský výbor do 32 dní. Vážená pani predsedajúca, prosím, otvorte rozpravu.
Danko, Andrej, podpredseda NR SR (2023-11-23):
101. Pán poslanec Jakab.
P. Hrušovský, predseda NR SR: (2004-12-10):
(Hlasovanie.) 109 prítomných, 108 za návrh, 1 nehlasoval. Národná rada Slovenskej republiky návrh uznesenia schválila. Teraz prosím pána podpredsedu vlády Ivana Mikloša, aby uvoľnil miesto pre pána ministra zahraničných vecí ako navrhovateľa bodu programu Strednodobá stratégia zahraničnej politiky Slovenskej republiky do roku 2015 . Prosím pána poslanca Pašku, spoločného spravodajcu, aby zaujal miesto pre spravodajcov. Chcem vás informovať, že pán poslanec Banáš mi oznámil, že sťahuje svoju prihlášku do rozpravy k tomuto bodu programu. Preto vyhlasujem rozpravu za skončenú. Pýtam sa pána ministra, či sa chce vyjadriť k rozprave. Nech sa páči.
D. Jarjabek, poslanec: (2002-03-13):
J. Migaš, predseda NR SR: Ďakujem. Pán poslanec Fico, nech sa páči.
P. Hrušovský, predseda NR SR: (2005-12-07):
(Hlasovanie.) 133 prítomných, 126 za, 7 sa zdržalo. Návrh sme schválili. Prosím ďalší návrh.
Mizík, Stanislav, poslanec NR SR (2020-04-28):
Ďakujem za slovo. Pán Pčolinský, povedali ste, že Dzurindova vláda urobila dobré aj zlé rozhodnutia. To isté ste povedali o Radičovej vláde. Nejako ste zmäkčil rétoriku, táto rétorika očisťuje zločinné kroky týchto elementov. Povedali ste ďalej, že táto vládna koalícia získala toľko a toľko dôvery. Je to môj skromný názor, ale podľa mňa táto vládna koalícia je oklamanie voličov. Príklad? Tvrdí odporcovia migrácie – na tejto vlne ste sa viezli aj vy – spojení s Kiskovou stranou. Nie náhodou Kiska sa vyjadroval o prísune migrantov ako úžasnej kvázi povinnosti našej? Je to naozaj divné, však vy osobne ste nemali na pána Kisku jediné dobré slovo. Čo sa zlomilo? Neboli ste tak náhodou veľmi drahá nevesta v tomto záprahu? Ďakujem.
P. Paška, predseda NR SR: (2010-02-02):
Spravodajkyňou je pani poslankyňa Jana Vaľová.
Bugár, Béla, podpredseda NR SR (2018-05-11):
Ďalej v rozprave vystúpi pán poslanec Dostál.
Dostál, Ondrej, poslanec NR SR (2019-12-05):
Pán vicepremiér, iste chápete, že som tú otázku nechal prepadnúť, pretože som položili šesť otázok a z tých, ktoré kladú vaši smerácki poslanci, aby sa opoziční poslanci nedostali k slovu, a nechcel som to isté urobiť pani poslankyni Cséfalvayovej, ktorá položila zmysluplnú otázku. Tak len sa chcem doplňujúco spýtať pána premiéra, že či sa nehanbí za to, akým spôsobom sa jeho poslanci, poslanci jeho poslaneckého klubu, stavajú k hodine otázok, ktorá má byť nástrojom parlamentnej kontroly. Nie miestom kladenia servilných otázok a nahrávok na smeč, ako to tu predvádzate celé volebné obdobie. Ďakujem.
Kyselica, Lukáš, poslanec NR SR (2022-09-21):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a v gestorskom výbore do 32 dní od jeho prerokovania v prvom čítaní.
Bugár, Béla, podpredseda NR SR (2018-02-08):
Pán minister, dve minúty už sú preč. (Reakcie z pléna.) Pán poslanec, pán poslanec Baránik!
Mezenská, Helena, poslankyňa NR SR (2015-02-11):
Vážený pán predsedajúci, vážení prítomní poslanci, nebudem vás zdržiavať. Dovoľte len takú krátku podporu tohto pripraveného návrhu zákona. Určite ho podporím a už aj keď prvýkrát bol predložený v parlamente, tak mňa veľmi prekvapilo, že napriek racionálne predloženým argumentom, ktoré tu odzneli zo strany navrhovateľov, aj vzhľadom na vyjadrenie a potrebu prerozdeľovania zdrojov, potrebu solidarizácie spoločnosti, potrebu zmierňovania sociálno-ekonomických rozdielov medzi vysokopríjmovými skupinami obyvateľstva a nízkopríjmovými skupinami obyvateľstva ma veľmi prekvapilo, že tento návrh bol vládnou stranou nepovšimnutý. A ja touto formou chcem vyzvať vládnych poslancov, aby uviedli argumenty, prečo takýto nástroj, ktorý môže byť systémovým praktickým nástrojom vlastne na dosiahnutie týchto cieľov, prečo takýto návrh zákona je nepovšimnutý, prečo nie je schválený a ani podporený? Uvádzam to aj na pozadí včera odznejúcich slov práve z úst poslanca pána Blahu, ktorý zdôrazňoval potrebu zmierňovania celkového napätia v rámci celej Európy, možno aj celého sveta, kde sám uviedol, že príčinou vzniku súčasného napätia a eskalácie tohto napätia je práve to, že existujú priepastné rozdiely medzi obyvateľstvom. Takže naozaj myslím si, že tento návrh zákona, nesúc v sebe apolitickosť, pragmatičnosť, racionálnosť, by nemal byť nepovšimnutý. A mňa by naozaj zaujímalo, aké argumenty, aké zdôvodnenie vedie vládnych poslancov takýto návrh zákona nepodporiť. Ďakujem.
Kollár, Boris, predseda NR SR (2022-03-16):
Na faktické bude reagovať pán poslanec Grendel.
Demian, Jaroslav, poslanec NR SR (2013-11-29):
Pán predseda, hlasovali sme o bodoch zo spoločnej správy, teraz môžeme pristúpiť k hlasovaniu o pozmeňujúcom návrhu pána poslanca Miškova.
Laššáková, Jana, podpredsedníčka NR SR (2014-02-07):
Dobre, dobre, tak sa dohodneme, ďakujem pekne. Takže pristúpime k hlasovaniu v prvom čítaní o návrhu poslanca Mičovského na vydanie zákona, ktorým sa mení a dopĺňa Trestný poriadok (tlač 840). Spravodajcom je člen ústavnoprávneho výboru poslanec Miroslav Kadúc. Poprosím vás, pán spravodajca, uvádzajte hlasovanie. (Hlasovanie o návrhu poslanca Národnej rady Slovenskej republiky Jána Mičovského na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 840.)
Nicholsonová, Lucia, poslankyňa NR SR (2015-11-26):
Opäť vám ďakujem za slovo. Dôvodná správa: cieľom predloženého návrhu je odstrániť drobný nedostatok súčasnej úpravy, podľa ktorej sa výška peňažného príspevku na opatrovanie zníži pomernou časťou za dni, počas ktorých bola fyzická osoba s ťažkým zdravotným postihnutím v zdravotníckom zariadení ústavnej zdravotnej starostlivosti dlhšie ako 30 dní. Takáto úprava je v zásade v poriadku so zreteľom na drvivú väčšinu prípadov. Avšak v praxi sa občas stávajú prípady, keď najmä v prípade ťažko chorých detí je nevyhnutná aj fyzická prítomnosť opatrujúcej osoby v nemocnici, a to počas celého obdobia hospitalizácie. Dôvody môžu byť najrôznejšie, nemocnice spravidla rady umožňujú opatrujúcim osobám takýto pobyt, pretože to vo výraznej miere odbremeňuje už beztak vyťažený zdravotnícky personál. Opatrovatelia túto starostlivosť poskytujú nie s cieľom získania finančných prostriedkov, ale s cieľom uľahčiť hospitalizáciu blízkej osobe, najmä pokiaľ ide o ťažko choré deti. Z uvedených dôvodov sa predloženým návrhom navrhuje výnimka z tohto pravidla v prípadoch, kedy toto zdravotnícke zariadenie vydalo písomné potvrdenie, že fyzická osoba vykonávala počas celého pobytu v tomto zdravotníckom zariadení opatrovanie fyzickej osoby s ťažkým zdravotným postihnutím. Ďakujem.
Pellegrini, Peter, podpredseda NR SR (2020-07-09):
Pán minister, ešte, vyčerpali ste päť minút. A ak ešte v 30 sekundách by chcel pán poslanec Kuffa, možno s reakciou. Nech sa páči. A potom už tých pár sekúnd využite na odpoveď. Pán Kuffa chce doplňujúcu otázku. Prosím.
Petrák, Ľubomír, poslanec NR SR (2019-04-02):
Odporúčanie gestorského výboru je návrh zákona schváliť.
Simon, Zsolt, poslanec NR SR (2017-02-02):
Ďakujem pekne. Pán kolega, možnože nadviažem na kolegu Jarjabka a tak sa vyjadrím k vášmu návrhu, ktorý som sám podporil. Aj cesta do pekla je vydláždená dobrým úmyslom a musím povedať, že VÚC-ky v súčasnej podobe stratili akékoľvek opodstatnenie. Aj kompetencie, ktoré im Národná rada dala pri ich vzniku, ďalej nerozširovala, ale postupne ich kresá a ukracuje. Osobne sa prikláňam. Ja som tento návrh podporil a budem hlasovať za to, aby sme tie VÚC-ky zrušili, lebo je to lepšie riešenie než to, ktoré je. Ale skutočné riešenie, pokiaľ by Národná rada chcela v tejto krajine a chcela by šetriť na verejnej správe a štátnej správe, tak by mala povedať, že budeme mať asi 18 VÚC-iek a zrušme všetky okresy, lebo ich máme 79. A taký okres ako Poltár, no aké má opodstatnenie, povedzte mi. Ale držíme tam štátnych úradníkov, preto lebo je tam minister vnútra a on ich tam menuje. A bolo by oveľa lepšie, keby tých jednotiek bolo nie osem, ale bolo by ich osemnásť, ale tie menšie jednotky, ktoré v tej správe máme a sú duplicitné a zároveň sa kopírujú a nikto nevie pomaly z občanov, čo má byť. Keby sme chceli šetriť a tento štát chcel šetriť, tak by išiel cestou zrušenia všetkých okresov a vytvorenia väčších územných celkov v počte osemnásť. Ďakujem.
Laurenčík, Milan, podpredseda NR SR (2022-03-22):
Kolegyne, kolegovia, ja by som vás chcel poprosiť, fakt tie faktické poznámky smerujte k zákonu, ktorý prerokúvame, a reagujte na predrečníka. Rokujeme o opatreniach v súvislosti so situáciu na Ukrajine. Prosím s faktickou poznámkou pána poslanca Miroslava Urbana.
Švejna, Ivan, poslanec NR SR (2014-12-10):
Ďakujem. Vážený pán predseda, vážené kolegyne, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu. Návrh spĺňa náležitosti podľa rokovacieho poriadku. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor a výbor pre ľudské práva a národnostné menšiny. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona prerokovali výbory do 30 dní a gestorský výbor do 32 dní. Pán predseda, prosím, otvorte rozpravu.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 142 poslancov, za 93, proti 8, zdržalo sa 40, nehlasoval 1 poslanec. Konštatujem, že sme tento návrh schválili. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 192/2002 Z. z. o integrovanom záchrannom systéme. Je to tlač 1298, bod 18 schváleného programu. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Jane Majorovej Garstkovej, aby hlasovanie uviedla. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení neskorších predpisov , tlač 1298.)
P. Hrušovský, predseda NR SR: (2004-09-23):
A. Hajduk, poslanec: Keďže sme hlasovali o všetkých bodoch spoločnej správy i o pripomienkach z rozpravy a mám splnomocnenie gestorského výboru, odporúčam hlasovať o tom, že prerokovaný návrh skupiny poslancov prerokujeme v treťom čítaní ihneď.
Grendel, Gábor, podpredseda NR SR (2021-03-16):
Pán poslanec Suja.
Šeliga, Juraj, podpredseda NR SR (2020-07-23):
S reakciou, pán poslanec Jarjabek.
Remiášová, Anna, poslankyňa NR SR (2021-06-23):
Vážený pán predsedajúci, v rozprave vystúpili traja poslanci. Nebol predložený žiadny pozmeňujúci návrh. Môžeme teda pristúpiť k hlasovaniu o pozmeňujúcich návrhoch uvedených v spoločnej správe. Pán predsedajúci, dajte, prosím, hlasovať o pozmeňujúcich návrhoch 1 až 18. Gestorský výbor odporúča tieto schváliť.
Sulík, Richard, predseda NR SR (2011-06-01):
Pán poslanec Kolesík.
Paška, Pavol, predseda NR SR (2014-03-19):
Pán poslanec, nedá sa nereagovať, ste známy, s akou ľahkosťou narábate s pojmami nepravda a klamstvo, ale to je váš problém z hľadiska obsahu. Ale sa ohradím voči klamstvu, že o zmenách ústavy, nad ktorými mám politickú gesciu, neprebiehalo rokovanie s nikým iným len s KDH. Všetky relevantné politické strany boli súčasťou rokovaní. Prerušujem rokovanie, vyhlasujem obedňajšiu prestávku. (Prerušenie rokovania o 12.03 hodine.) (Pokračovanie rokovania o 14.00 hodine.)
B. Bugár, podpredseda NR SR: (2004-05-14):
(Hlasovanie.) Prítomných 130 poslancov, za návrh 4, proti 54, zdržalo sa 71 poslancov, nehlasoval 1. Tieto body sme neschválili. K. Mitrík, poslanec: Pán predsedajúci, prosím, dajte hlasovať o pozmeňujúcich návrhoch, ktoré vyplynuli z rozpravy. Ako prvý pozmeňujúci návrh som podal ja.
Bugár, Béla, podpredseda NR SR (2018-06-19):
Pán spravodajca.
Bittó Cigániková, Jana, poslankyňa NR SR (2021-05-28):
Ďakujem pekne. Pani poslankyňa Šuteková, konečne ste na mňa prehovorili prvýkrát toto volebné obdobie. Teší ma, škoda že hneď útokom. No tak ale to sa stáva. Rozumiem, že vy tomuto fandíte, veď vy ste to konzervatívne, menšie konzervatívne krídlo v strane ZA ĽUDÍ, ktoré nerešpektuje to druhé, väčšie krídlo, no tak to sa stáva. Napriek tomu si stojím za svojím. Hovoríte, že teda už bude neskoro, preto ja chcem teda zdôrazniť ešte raz, že správy sú nezáväzné. Čiže keď aj sa prijme niečo na pôde Európskeho parlamentu, my sme tu normálne svojprávny národ, svojprávny parlament a prijmeme len to, čo budeme chcieť prijať, a práve s konzervatívcami, ako ste vy, sa nebojím, že by boli, bohužiaľ, v tomto smere urobené zmeny. Aj keď ja by som teda o to, samozrejme, stála, najmä čo sa týka práv žien. Pán poslanec Kotleba, pýtali ste sa, že vlastne, alebo hovorili ste o tom, že, že, že nesúhlasíte s tou, s tým, že, že ja hovorím, že načo nám je takého uznesenie. A pýtali ste sa samej, že načo je vlastne potom taká správa. Tak ja odpovedám, že pre mňa je to spätná väzba. Medzinárodné porovnanie, kde bez ohľadu na to, či s niečím súhlasíme, alebo nie, si môžme porovnať s inými krajinami, ako čo rieši, ako na tom sú, a vieme nejako reagovať, či už po vašom, alebo po našom, ale je dobré, že takéto správy vznikajú, aby sme na nich vedeli reagovať. Pani poslankyňa Pleštinská hovorila, že nebudete, že riešite obsah, teda formu, a nie obsah. Ja hovorím O. K., však neľahneme si na koľajnice, len vravím, že takéto diskusie viac spoločnosti zoberú, ako dajú. Pani poslankyňa Záborská, že to nie je možné zmeniť. Ja mám info priamo od Eugena Jurzycu, že to môže byť menené práve pozmeňovákmi do plenárky. A, pán poslanec Šuja (pozn. red.: správne „Suja“), ďakujem veľmi pekne, že ste so mnou nesúhlasili, vážim si to.
Figeľ, Ján, podpredseda NR SR (2014-12-10):
Ďakujem pekne. To bol druhý a posledný rečník v tejto rozprave, vyhlasujem ju za skončenú. Pán navrhovateľ, pán predseda, chcete sa vyjadriť? (Reakcia navrhovateľa.) Nech sa páči.
Fecko, Martin, poslanec NR SR (2019-09-11):
Ďakujem, kolegyňa a kolegovia, za vašu reakciu. Ja iba toľko dodám, že aj spoločná správa, ktorú sme, alebo máme, má 119 bodov. To znamená, za tak krátky čas si to prejsť, tiež o niečom hovorí. Takže myslím si, že to, čo som dal ako procedurál, myslím, že aj tá spoločná správa to podporuje, aby sme nepokračovali, aby bol čas aj tieto, tých 119 bodov poriadne aj opozičným, aj koaličným poslancom si prejsť a vedieť sa k tomu zodpovedne postaviť. Ďakujem.
Bihariová, Irena, poslankyňa NR SR (2024-01-08):
Ďakujem veľmi pekne za slovo. Ja by som sa chcela spýtať, že čo si myslíte, ktorá právna úprava v skutočnosti naozaj ohrozuje ľudské práva. V tej súčasnej platí, že poľahčujúce a priťažujúce okolnosti môže sudca zohľadniť len spomedzi tých, ktoré sú uvedené v Trestnom zákone. Nedovoľujeme mu, aby si svojvoľne vymýšľal akékoľvek ďalšie. Pre trestné právo je to mimoriadne dôležité, lebo to neni právne odvetvie, ktoré upravuje handrkovanie sa na trhu o kile, o cene nakladačiek. Teraz v novej právnej úprave sa povoľuje, aby sudca zvážil najmä z tých, ktoré sú uvedené, a ponechávame mu možnosť, aby sám vymyslel, doplnil a zaimprovizoval, aké iné možné ďalšie poľahčujúce, priťažujúce okolnosti použije. Čiže my doslova vytvárame, otvárame priestor pre, pre potenciálnu svojvôľu. Takže čo presne ohrozuje ľudské práva? Tá úprava, ktorá je dnes? Ktorá zabezpečuje predvídateľnosť práva? A bráni proti tomu, aby si mohol sudca alebo ktokoľvek iný dosadzovať do vecí, ktoré nie sú v Trestnom zákone? Alebo úprava, ktorá to umožňuje, ako je tá predkladaná? Ďakujem.
I. Andruskó, poslanec: (2008-12-03):
Pán predseda, prosím, dajte hlasovať o tomto návrhu ako o celku. Ďakujem pekne.
Muňko, Dušan, poslanec NR SR (2019-11-26):
Chcem, aby Národná banka Slovenska vykonala hĺbkový audit druhého piliera, vyhodnotila stav jeho aktív, rovnako tak aj v treťom pilieri a predložila ho do šiestich mesiacov do pléna Národnej rady Slovenskej republiky. Tento krok považujem za nevyhnutný aj napriek tomu, že Národná banka Slovenska vykonáva dohľad v týchto súkromných firmách.
Budaj, Ján, poslanec NR SR (2016-12-07):
Dámy a páni... (Ruch v sále a prerušenie vystúpenia predsedajúcim.)
Blanár, Juraj, podpredseda NR SR (2022-05-06):
Vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Nech sa páči.
Pčolinský, Peter, podpredseda NR SR (2022-10-21):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani navrhovateľka, nech sa páči. A pani poslankyňa Drábiková je prihlásená. Najprv pani navrhovateľka.
Érsek, Árpád, minister dopravy a výstavby SR (2018-02-02):
Ďakujem veľmi pekne. Vážené poslankyne, poslanci, dovoľte mi uviesť odôvodnenie materiálu návrh na vyslovenie súhlasu Národnej rady Slovenskej republiky so zmenami a doplnkami dohovoru COTIF v znení protokolu 1999 prijatými na 12. valnom zhromaždení Medzivládnej organizácie pre medzinárodnú železničnú prepravu (OTIF). Tento návrh predkladá vláda Slovenskej republiky na rokovanie Národnej rady podľa čl. 86 písm. d) Ústavy Slovenskej republiky, na základe ktorého Národná rada vyslovuje súhlas s medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Zároveň ide o medzinárodnú zmluvu podľa čl. 7 ods. 4 Ústavy Slovenskej republiky, pred ratifikáciou ktorej sa vyžaduje súhlas Národnej rady. Vláda Slovenskej republiky vyslovila súhlas so zmenami, doplnkami dohovoru COTIF uznesením č. 578 dňa 13. decembra 2017. Prezident Slovenskej republiky nemá pripomienky k predmetnému materiálu, súhlasí s jeho predložením na rokovanie Národnej rady. Ďakujem.
B. Bugár, podpredseda NR SR: (2003-07-01):
(Hlasovanie.) Prítomných 134 poslancov, za návrh hlasovalo 71, proti 3, hlasovania sa zdržalo 44 poslancov, 16 nehlasovali. Konštatujem, že ani druhá pripomienka nebola schválená Národnou radou. Nech sa páči.
Laurenčík, Milan, podpredseda NR SR (2021-10-21):
Faktickú poznámku má aj pán poslanec Miloš Svrček, nech sa páči.
Glenda, Tibor, poslanec NR SR (2015-02-04):
Pán predseda, keďže sme schválili body spoločnej správy a pozmeňujúci návrh, mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní ihneď.
Kollár, Boris, predseda NR SR (2022-03-17):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
B. Bugár, podpredseda NR SR: (2005-10-27):
Tretiu otázku položila pani poslankyňa Podracká: „Vo včerajšom SME v článku Duše detí trápi chudoba sa konštatuje, že narastajú psychické poruchy v súvislosti s biedou. Podľa Mirona Zelinu „hrozí, že depresia sa stane na Slovensku pandémiou národa“. Podpísali by ste sa pod takýto výrok?“ Nech sa páči.
Maďarič, Marek, minister kultúry SR (2015-02-05):
Vážený pán poslanec, ja neviem, či si to vy uvedomujete, ale vaša otázka je tak trochu precedens, pretože je aj dobrým zvykom v Národnej rade – a je to aj v rokovacom poriadku –, že členovia vlády odpovedajú na otázky z ich pôsobnosti. A nemyslím si, že otázka, či sa ja zúčastním nejakého referenda alebo volieb, a nebodaj, ako budem hlasovať, je otázkou pôsobnosti ministerstva kultúry. Dokonca si myslím, pán poslanec, že v demokratickej spoločnosti pýtať sa alebo vynucovať si takúto odpoveď na takúto otázku je aj neslušné. A každý, samozrejme, sa slobodne môže rozhodnúť, či zverejní svoj postoj, a ja som ho zverejnil. Takže ja nemám problém to aj teraz povedať, len som považoval za potrebné vám povedať, že toto je taký zvláštny precedens. Možnože na budúci týždeň sa ma budete pýtať, že čo sa mi snívalo. Ja sa referenda zúčastním. A zúčastním sa nielen preto, že rešpektujem pomerne širokú občiansku iniciatívu, ktorá to referendum vyvolala, ale aj preto, lebo na rozdiel od niektorých ľudí a najmä tých, ktorí publikujú v printových médiách slovenských, tie otázky nepovažujem za bezvýznamné. A aj som sám zvedavý, ako sa verejnosť postaví najmä k prvej otázke, ktorú, ktorá aj hlasmi poslancov strany SMER – sociálna demokracia bola kodifikovaná v Ústave Slovenskej republiky. Takže zúčastním sa, budem slobodne odpovedať, a ak som povedal na jednej strane, že tie otázky vôbec nepovažujem za bezvýznamné, takisto ale chcem povedať, že sa mi veľmi nepáči, ak zase niekto v rámci kampane na podklade tohto referenda uráža ľudí s inou sexuálnou orientáciou. To odsudzujem. Toľko z mojej strany, pán poslanec.
Šefčík, Marek, poslanec NR SR (2022-06-15):
Ďakujem pekne za slovo. Tak ja ešte pár slov, pár poznámok som si spravil. Všetci by sme si želali, aby sme mali nemocnice ideálne vybavené s dostatočným počtom personálu, s izbami, kde by mohli byť pacienti na izbe sami, teda s jednoposteľovými izbami a vtedy by ten problém bol omnoho, omnoho menší a tie zdravotnícke zariadenia by mali tú možnosť, mali tie možnosti všetko, čo je v tomto zákone alebo aj čo sa plánovalo, dať do toho zákona, splniť. Upresním niekoľko takých vecí alebo by som to ešte zdupľoval. Právo na sprievod pre rodičku pri pôrode, to je pre jednu osobu. Tak sme to upravovali, že druhá osoba, je tam možnosť sprevádzania aj druhou osobou, ktorú si rodička praje, ak to možnosti zdravotníckeho zariadenia dovoľujú. Dohodli sme sa s hlavnou predkladateľkou zákona pani poslankyňou Marcinkovou aj na odložení účinnosti zákona, za čo jej ďakujem, pretože sme nechceli tlačiť na zdravotnícke zariadenia, aby niečo museli a dostávali sa aj do prípadných súdnych sporov s pacientami kvôli tomu, že nie sú na to z objektívnych dôvodov prispôsobené. Čiže tá, to posunutie účinnosti zákona má dať im možnosť, aby sa na to lepšie pripravili. Veríme, že sa podarí aj z plánu obnovy, ale aj z ďalších zdrojov v priebehu niekoľkých rokov zlepšiť stav v nemocniciach tak, aby aj vybavením, aj kapacitne dokázali splniť aj tieto ľudské a veľmi citlivé potreby rodičiek. Záverom sa chcem poďakovať, lebo ten zákon sa aj v minulosti stiahol z rokovania, aj sa prekladal, vieme, že sme mali dosť ťažké rokovania, ale chcem sa poďakovať hlavnej predkladateľke zákona, že bola napokon otvorená našim pripomienkam a zapracovala ich do zákona. Takže ďakujem a ja osobne, aj moji kolegovia z výboru a kolegovia poslanci podporujeme tento zákon.
Glváč, Martin, podpredseda NR SR (2016-09-13):
Pán poslanec Tomáš.
Bugár, Béla, podpredseda NR SR (2016-03-23):
Na faktické poznámky bude reagovať pán poslanec Lipšic. Nech sa páči.
Sulík, Richard, predseda NR SR (2011-02-04):
Ďakujem pekne. Pán poslanec Madej chce reagovať na faktické poznámky, nech sa páči.
Heger, Eduard, poslanec NR SR (2017-06-21):
Ďakujem. Ďakujem, pán predsedajúci, ďakujem, kolega Jurzyca, za veľmi také vecné a naozaj vymenovanie tých hlavných argumentov, ktoré stoja proti celej tejto myšlienke. Ja za chvíľočku budem vystupovať po tebe a budem sa snažiť vo svojom vystúpení to zjednodušiť možno na takých pár argumentov. Takže som veľmi rád, že ty si to naozaj veľmi konkrétne rozobral, do piky, a ukázal si všetky tie boľavé miesta, keď to tak nazvem, tohto návrhu, kvôli ktorému to jasne ukazuje, že to nie je dobrý návrh. Ďakujem.
Zimenová, Zuzana, poslankyňa NR SR (2019-06-21):
Ďakujem za reakcie, ďakujem kolegovi Hegerovi. Áno, presne, ako si povedal, všetko so všetkým súvisí, myslím si, že dostatočná a včasná a dlhodobá podpora tam, kde ju je potrebné investovať do detí vo vzdelávaní, nám môže priniesť vo výsledku viac zamestnaných ľudí a lepšie prosperujúcu krajinu. Pán Tomáš, nie som v strane SaS, na to som vás chcela upozorniť, ale to ste potom aj porozumeli, som v klube SaS ako nestraníčka. Vaše obedy napríklad zadarmo, ktoré hovoríte, že sú sociálne opatrenia a ďalšie sociálne balíčky, bohužiaľ, považujem zase za plytvanie, pretože napríklad vaša strana nebola schopná za celé toto volebné obdobie dať ako nárok potrebný počet asistentov špeciálnych pedagógov a ďalších zamestnancov do škôl, ktoré potrebujú práve deti s iným znevýhodnením, nielen sociálnym znevýhodnením, ale aj so zdravotným znevýhodnením. Čiže vaše celoplošné sociálne opatrenia sa úplne míňajú účinkom a nejdú po potrebách detí. Pán, pán Číž, vy hovoríte o tom, že klub, ktorý navrhoval, že klub SaS je vlastne ten, ktorý chce všetko zrušiť, všetko sociálne. Nuž ale ja som hovorila o opatreniach, ktoré navrhoval práve tento klub, ja s kolegyňou Nicholsonovou. Čiže to si vy hovoríte, nejaký „protimluv“ tu máte, pretože ak chcete, aby priaznivé účinky sociálnych dopadov, ak chcete povedať, že SaS-ka chce, aby sa minimalizovali, nuž tak ja si dovolím povedať, že práve vďaka takým opatreniam, ako som tu spomínala, my ich chceme maximalizovať, ale zároveň chceme zabezpečiť, aby sa verejnými zdrojmi neplytvalo. Vy plytváte verejnými zdrojmi a ešte sa aj míňajú tie vyplytvané peniaze účinkom.
Bugár, Béla, podpredseda NR SR (2011-10-19):
Ďakujem, pán minister. Dávam slovo spoločnému spravodajcovi z výboru pre hospodárstvo, výstavbu a dopravu pánovi poslancovi Přidalovi. Nech sa páči.
Pellegrini, Peter, predseda NR SR (2015-11-10):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 127 poslancov, za hlasovalo 80, zdržalo sa 47 poslancov. Konštatujem, že sme schválili vládny návrh zákona o štátnej pomoci. Veľmi pekne ďakujem, pani spravodajkyňa. Pán poslanec Mojš ako spoločný spravodajca z výboru pre financie a rozpočet uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní, tlač 1690, bod 10 programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov a ktorým sa menia a dopĺňajú niektoré zákony , tlač 1690.)
Ľ. Vážny, minister dopravy, pôšt a telekomunikácií SR: (2008-10-28):
Vláda Slovenskej republiky návrh zákona prerokovala dňa 20. augusta 2008 a prijala k nemu uznesenie č. 540. Cieľom predloženého návrhu zákona je z dôvodu zavedenia meny euro v Slovenskej republike a začlenenia Slovenskej republiky do eurozóny novelizovať niektoré zákony v pôsobnosti Ministerstva dopravy, pôšt a telekomunikácií Slovenskej republiky. Predložený návrh zákona obsahuje novely šiestich zákonov. Z uvedených zákonov sa vypúšťajú formulácie upravujúce ekvivalenty slovenských korún a eur. Novela zákona č. 25/2007 Z. z. obsahuje prepočty pokút, ktoré sú ustanovené pevnými sumami v slovenskej mene na menu euro. Tieto sumy pokút sa prepočítavajú konverzným kurzom na menu euro a zaokrúhľujú sa na celých 5 eur smerom nadol. Návrh zákona nebude mať dopad na štátny rozpočet, na rozpočty obcí alebo rozpočty vyšších územných celkov, nebude mať dopad na obyvateľstvo, zamestnanosť, hospodárenie podnikateľskej sféry a iných právnických osôb a ani na životné prostredie. Dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie. Ďakujem za pozornosť.
Hrnčiar, Andrej, podpredseda NR SR (2018-10-17):
Pani poslankyňa Vaľová.
Hrnčiar, Andrej, podpredseda NR SR (2017-02-08):
Nech sa páči, pani poslankyňa Dubačová.
Ďuriš Nicholsonová, Lucia, podpredsedníčka NR SR (2018-06-18):
Myslím, že áno.
Krajkovič, Mikuláš, poslanec NR SR (2018-05-17):
Áno.
Jurinová, Erika, podpredsedníčka NR SR (2012-12-14):
Posledný prihlásený do rozpravy, pán poslanec Viskupič, nech sa páči.
Žiga, Peter, podpredseda NR SR (2023-11-28):
Ďalší vystupujúci v rámci rozpravy je pán Matovič.
Matejička, Vladimír, poslanec NR SR (2019-11-28):
Ďakujem za slovo, pán predsedajúci. Vážený pán predsedajúci, v rozprave k uvedenému návrhu zákona vystúpili traja poslanci, pani poslankyňa Antošová, pani poslankyňa Zemanová a pán poslanec Pavelka. (Zaznievanie gongu.) Pozmeňujúci a doplňujúci návrh podala pani poslankyňa Antošová a pani poslankyňa Zemanová. Informácia gestorského výboru neobsahuje žiadne pozmeňujúce a doplňujúce návrhy. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Pčolinský, Peter, podpredseda NR SR (2023-06-23):
Pani poslankyňa Kavecká.
Číž, Miroslav, podpredseda NR SR (2015-06-24):
Teraz v rozprave vystúpi pán poslanec Kuffa, pripraví sa pán poslanec Galko.
Žiga, Peter, podpredseda NR SR (2023-12-13):
Pán poslanec Janckulík.